CELEX: 62018TN0305
Language: bg
Date: 2018-05-16 00:00:00
Title: Дело T-305/18: Жалба, подадена на 16 май 2018 г. — Klyuyev/Съвет

201806220471970572018/C 240/633052018TC24020180709BG01BGINFO_JUDICIAL20180516545411Дело T-305/18: Жалба, подадена на 16 май 2018 г. — Klyuyev/Съвет
 ---documentbreak--- C2402018BG5410120180516BG0063541541Жалба, подадена на 16 май 2018 г. — Klyuyev/Съвет
   (Дело T-305/18)2018/C 240/63Език на производството: английски
      Страни
   
   
      Жалбоподател: Andriy Klyuyev (Донецк, Украйна) (представители: B. Kennelly, QC, J. Pobjoy, Barrister, R Gherson и T. Garner, Solicitors)
   
      Ответник: Съвет на Европейския съюз
   
      Искания на жалбоподателя
   
   Жалбоподателят иска от Общия съд да отмени:
   
            —
         
         
            Решение (ОВППС) 2018/333 на Съвета от 5 март 2018 година за изменение на Решение 2014/119/ОВППС относно ограничителни мерки, насочени срещу определени лица, образувания и органи с оглед на ситуацията в Украйна (ОВ L 63, стр. 48), и
         
      
            —
         
         
            Регламент за изпълнение (ЕС) 2018/326 на Съвета от 5 март 2018 година за прилагане на Регламент (ЕС) № 208/2014 относно ограничителни мерки, насочени срещу определени лица, образувания и органи с оглед на положението в Украйна (ОВ L 63, стр. 5),
         
      доколкото тези мерки се прилагат към жалбоподателя.
   
      Основания и основни доводи
   
   В подкрепа на жалбата си жалбоподателят излага четири основания.
   
            1.
         
         
            Първо основание, в което е посочва, че Съветът е допуснал грешки в преценката, като е приел, че критерият за включване на жалбоподателя в списъка по член 1, параграф 1 от обжалваното решение и по член 3, параграф 1 от обжалвания регламент е спазен.
         
      
            2.
         
         
            Второ основание, според което твърдението на Съвета, че третирането на жалбоподателя в Украйна е в съответствие с основните човешки права, нарушава правата на жалбоподателя по член 6 във връзка с членове 2 и 3 от ДЕС и членове 47 и 48 от Хартата на основните права на Европейския съюз.
         
      
            3.
         
         
            Трето основание, в което се посочва, че Съветът е нарушил правото на жалбоподателя на защита и правото на добра администрация и ефективна съдебна защита.
         
      
            4.
         
         
            Четвърто основание, в което се посочва, че без основание и мярка Съветът е нарушил правата на жалбоподателя на собственост и на добро име.